Diari Oficial de la Generalitat Valenciana


Sumari del DOGV 3202, del 12-03-1998 (1998/1445)

ORDRE de 19 de gener de 1998, de la Conselleria de Cultura, Educació i Ciència, per la qual s'atorga, a l'Institut d'Educació Secundària de Benifairó de les Valls la denominació específica de La Vall de Segó.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3202

Data del DOGV
:   12-03-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/1445


Data del document
:   19-01-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 19 de gener de 1998, de la Conselleria de Cultura, Educació i Ciència, per la qual s'atorga, a l'Institut d'Educació Secundària de Benifairó de les Valls la denominació específica de La Vall de Segó. [1998/X1445]
  
El Consell Escolar de l'Institut d'Educació Secundària de Benifairó de les Valls aprovà, el dia 5 de juny de 1995, va sol·licitar la denominació específica de La Vall de Segó per a l'esmentat centre. Aquesta proposta fou assumida pel ple de la corporació de la Mancomunitat de les Valls, en la sessió del dia 14 de desembre de 1995, amb l'informe favorable de la Direcció Territorial de Cultura i Educació de València.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, estableix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, estableix una vegada creat l'institut, el consell escolar podrà proposar-ne la denominació específica a la Conselleria, després de l'informe favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir a l'Institut d'Educació Secundària de Benifairó de les Valls, amb el codi 31186491, la denominació específica de La Vall de Segó.
  
DISPOSICIÓ ADDICIONAL
  
Aquesta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
Segona
  
Contra aquesta ordre, que posa fi a la via administrativa, podrà interposar-se recurs contenciós administratiu, després de la comunicació a l'òrgan que va dictar l'acte impugnat, segons el que disposa l'article 110.3 de la Llei 30/1992, davant del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la publicació de l'Ordre en el Diari Oficial de la Generalitat Valenciana, d'acord amb el que disposa l'article 58.3 de la Llei de la Jurisdicció Contenciosa Administrativa.
  
València, 19 de gener de 1998
  
El conseller de Cultura, Educació i Ciència,
  
FRANCISCO E. CAMPS ORTIZ